Siz reallikka to‘la texnologiyaning turmush tarzimizga butunlay singdirilishi haqida hech o‘ylab ko‘rganmisiz? Yaponiyalik dizayner Keyiti Matsudaning fikriga ko‘ra, bu texnologiya yaqin kelajakda hayotimizning barcha sohalariga kirib keladi: uni qo‘ng‘iroqlar, ijtimoiy tarmoqlardagi muloqotlar, do‘konlardagi harid vaqtida, transportda va boshqa shahar infratuzilmalarida uchratish mumkin. Bunday usul foydali va axborotga boy bo‘ladimi yoki bizning hayotimizni rang-barang reklamalarga to‘ldirib yuboradimi bu haqida o‘zingiz o‘ylab ko‘rishingiz kerak bo‘ladi. Quyida namoyish etilgan rolikda dizayner maksimal aniq darajada bir qizning reallik texnologiyasiga boy hayotini ko‘rsatib berishga harakat qilgan. Rolik qahramoni hattoki, xakerlar hujumiga ham uchraydi va uni AR-qurilmasini qayta ishga tushirishga majbur etishadi. Shundan so‘ng, u oq-qora QR-kodlarga to‘la dunyoga tushib qoladi.